Lilja Hafdís Óladóttir ( 59 ) í Sænautaseli : Fyrir tólf árum fjallaði Séð og Heyrt um torfbæinn Sænautasel þar sem ferðamönnum var boðið upp á sykraðar lummur og ferð til fortíðar . Nú tólf árum síðar er Sænautasel enn í fullum blóma og aldrei verið vinsælli . GÓÐ : Lilja Hafdís býr í Sænautaseli og sér til þess að ferðamenn fái sykraðar lummur og fræðist um torfbæi landsins . Lummur „ Sænautasel er enn þá í fullum gangi hjá okkur en þetta er auðvitað bara sumarstarf , tíu dagar í júní og svo allur júlí og ágúst , “ segir Lilja og bætir við að lummurnar séu alltaf jafnvinsælar . „ Við erum enn þá að bjóða upp á lummurnar , það hefur haldist alveg frá 1994 ; að fá sér sykraðar lummur í torfhúsi er ótrúlega vinsælt hjá ferðamönnum . Það hafa fjölmargir útlendingar bæst í safnið hjá okkur . Þetta er auðvitað svolítið út úr leið en samt alltaf jafnvinsælt . Þetta er það einfaldasta sem er hægt að gera í bakstri . “ Lilja Hafdís sér um Sænautasel á sumrin og það má með sanni segja að vinsældir selsins meðal ferðamanna séu talsverðar , enda mikil upplifun fyrir ferðamenn að „ ferðast aftur í tímann “ og sjá hvernig við Íslendingar bjuggum áður fyrr . „ Ég bý á bænum Merki á Jökuldal og er þar bóndi . Selið er um það bil 30 kílómetra frá mínum bæ og við búum þar á sumrin . Það er mjög kósí að vera þarna á sumrin . Þetta er endurgerður bær en þarna var búið til ársins 1943 , við byggðum þetta upp árið 1992 og þá byggt í þeim stíl sem var búið í . 13 ÁR : Hér má sjá umfjöllun Séð og Heyrt fyrir 13 árum . Við erum ekki með neitt rafmagn þannig að við förum alveg til fortíðar . Það er mjög skrítið að stíga þarna inn , núna erum við reyndar með rennandi vatn en það var ekki þannig fyrst . Þá þurfti bara að sækja vatn út í læk . Ferðamönnunum finnst þetta alveg magnað , það er alveg nýtt fyrir þá að mæta í torfbæ með engu rafmagni . Það koma heilu rúturnar hingað til okkar með dolföllnum ferðamönnum . Ég er orðin mjög vön því að sjá hökur skella í gólfið . “